Nimekirja alusel
	Meie 15.08.2025 nr 10-11/2131 - 1	

Paljassaare tee 18, 20, 24, 24a, 26a, 28, 28c, 28e, 30, 30a, 30b, 30c, 32, 32b, 32c, 32d kinnistute ja lähiala detailplaneeringu keskkonnamõju strateegilise hindamise aruande avalikustamine		

Austatud koostööpartner ja kaasatav	

Tallinna Keskkonna- ja Kommunaalamet annab teada on valminud Paljassaare tee 18, 20, 24, 24a, 26a, 28, 28c, 28e, 30, 30a, 30b, 30c, 32, 32b, 32c, 32d kinnistute ja lähiala detailplaneeringu (detailplaneering) keskkonnamõju strateegilise hindamise (KSH) aruanne. 
Detailplaneeringu koostamise eesmärk on Põhja-Tallinna linnosas asuvate tootmismaa sihtotstarbega Paljassaare tee 18, 24, 24a, 28, 28c, 28e, 30a, 30b, 30c, 32, 32b, 32c, transpordimaa sihtotstarbega Paljassaare tee 32d ning ärimaa sihtotstarbega Paljassaare tee 20, 26a kinnistute ümberkruntimine 47-ks krundiks. Detailplaneeringuga määratakse üldised maakasutustingimused ning heakorrastuse, haljastuse, juurdepääsude, parkimise ja tehnovõrkudega varustamise põhimõtteline lahendus. Planeeritava maa-ala suurus on ligikaudu 31,1 ha.
KSH läbiviimise eesmärk on selgitada planeeringu elluviimisega kaasnev oluline keskkonnamõju ning pakkuda välja meetmed ebasoodsa mõju vältimiseks või vähendamiseks.
Arvestades planeeringuala asukohta, sh kaugust riigipiirist, kavandatava tegevuse iseloomu, seost teiste asjassepuutuvate strateegiliste planeerimisdokumentidega ning eeldatavalt mõjutatavat keskkonda, siis ei ole tõenäoline, et kavandatava tegevusega võiks kaasneda oluline negatiivne piiriülene keskkonnamõju.
Detailplaneeringu KSH aruande avalik väljapanek toimub ajavahemikul 29.08. - 19.09.2025, mille jooksul on võimalik tutvuda detailplaneeringu materjalidega Tallinna Planeeringute Registris https://tpr.tallinn.ee/DetailPlanning/Details/DP029910 ja KSH aruandega Tallinna linna veebilehel https://www.tallinn.ee/et/keskkond/paljassaare-tee-18-20-24-24a-26a-28-28c-28e-30-30a-30b-30c-32-32b-32c-32d-kinnistute-ja-lahiala ning tööpäevadel Põhja-Tallinna Linnaosa Valitsuses (Kari tn 13, Tallinn).
KSH aruande kohta ettepanekuid, vastuväiteid ja küsimusi saab esitada avalikustamise vältel e-posti teel kommunaal@tallinnlv.ee.
KSH aruande avalik arutelu toimub 25.09.2025 algusega kell 16:00 Põhja-Tallinna Linnaosa Valitsuses (Kari tn 13, Tallinn).
Detailplaneeringu koostamise korraldaja on Tallinna Linnaplaneerimise Amet, koostaja on K-Projekt Aktsiaselts, KSH aruande koostaja on OÜ Hendrikson&Ko ning detailplaneeringu kehtestab Tallinna Linnavolikogu. KSH koostamise korraldaja on Tallinna Keskkonna- ja Kommunaalamet (kontaktisik Kärt Talimaa-Eelmaa, tel 640 4771, e-post kart.talimaa-eelmaa@tallinnlv.ee). 

	
Lugupidamisega	

	
	
(allkirjastatud digitaalselt)	
Meelis Uustal	
osakonna juhataja
Keskkonnahoiu osakond	

Kärt Talimaa-Eelmaa
Tel 6404771, kart.talimaa-eelmaa@tallinnlv.ee